钦定古今图书集成/明伦汇编/官常典/第007卷 > 何坦西畴常言 > 《应世》
## 钦定古今图书集成/明伦汇编/官常典/第007卷 > 何坦西畴常言 > 《应世》

富儿因求宦倾赀，污吏以黩货失职。初皆起于慊其
所无，而卒至于丧其所有也。各泯其贪心而安分守
节，则何夺禄败家之有？

君子之事上也，必忠以敬；其接下也，必谦以和；小人
之奉上也，必谄以媚；其待下也，必傲以忽。媚上而忽
下，小人无常心，故“君子恶之。”

在仕者，事上官如严师，待同僚如畏友，视吏胥如仆
隶，抚良民如子弟，则无往而非学矣。《居家》者，事亲如
君，敬尊属如上官，待兄弟亲宾如同僚，慈幼少，恤耕
役者如百姓，御奔走使令者如吏卒，而少加宽焉，是亦“为政矣。”